A Krungthai NEXT Savings บัญชีเงินฝากที่ให้ผลตอบแทนเกินคาดกว่าบัญชีออมทรัพย์ทั่วไป
ถ้ามีธนาคารใดธนาคารหนึ่งมาบอกกับเราว่า หากฝากเงินบัญชีออมทรัพย์กับทางธนาคารจะได้รับดอกเบี้ย 1.50% ต่อปี  โดยมีวงเงินฝากไม่เกิน 1 ล้านบาทต่อ 1 บัญชี และฝากได้สูงสุด 5 บัญชีต่อหนึ่งคน  นั่นแปลว่าหากสมมุติเราฝากเงิน 1 ล้านบาทใน 5 บัญชีกับธนาคารแห่งนี้ พอครบ 1 ปี ก็จะได้ดอกเบี้ยรวมกัน 75,000 บาท  ซึ่งถือเป็นผลตอบแทนที่ดีเกินคาด ในยุคที่อัตราดอกเบี้ยเงินฝากแทบจะติดดิน
30 มิ.ย. 2564

A Krungthai NEXT Savings บัญชีเงินฝากที่ให้ผลตอบแทนเกินคาดกว่าบัญชีออมทรัพย์ทั่วไป
Krungthai x ลงทุนแมน
ถ้ามีธนาคารใดธนาคารหนึ่งมาบอกกับเราว่า
หากฝากเงินบัญชีออมทรัพย์กับทางธนาคารจะได้รับดอกเบี้ย 1.50% ต่อปี 
โดยมีวงเงินฝากไม่เกิน 1 ล้านบาทต่อ 1 บัญชี และฝากได้สูงสุด 5 บัญชีต่อหนึ่งคน
นั่นแปลว่าหากสมมุติเราฝากเงิน 1 ล้านบาทใน 5 บัญชีกับธนาคารแห่งนี้
พอครบ 1 ปี ก็จะได้ดอกเบี้ยรวมกัน 75,000 บาท 
ซึ่งถือเป็นผลตอบแทนที่ดีเกินคาด ในยุคที่อัตราดอกเบี้ยเงินฝากแทบจะติดดิน
พอเห็นผลตอบแทนขนาดนี้ หลายคนคงต้องถามว่า มันคือบัญชีอะไร และของธนาคารไหน
คำตอบก็คือ บัญชี Krungthai NEXT Savings ของธนาคารกรุงไทย
ที่น่าสนใจคือ บัญชีนี้ยังมีโปรโมชันคืนเงิน 40 บาท
เมื่อเราจ่ายบิลหรือเติมเงิน ขั้นต่ำ 100 บาท 2 ครั้งขึ้นไป
คำถามก็คือ นอกจากผลตอบแทนดอกเบี้ยที่คุ้มค่า
บัญชี Krungthai NEXT Savings ตอบโจทย์การออมเงินของเราได้อย่างไร
แล้วหากเทียบกับบัญชีออมทรัพย์ของธนาคารอื่นๆ จะคุ้มค่ากว่าหรือไม่
ลงทุนแมนจะเล่าให้ฟัง
การระบาดของโควิด 19 ได้ทำให้โลกของการลงทุนต่าง ๆ 
อยู่ในช่วงผันผวนสูง อย่างไม่เคยเกิดขึ้นมาก่อน
พอสถานการณ์เป็นแบบนี้ทำให้หลายคนเลือกจะอยู่ในโหมด Play Safe 
ระวังการใช้จ่ายและการลงทุนต่าง ๆ ที่ดูไม่แน่นอน
แต่เชื่อว่าลึก ๆ ในใจทุกคนก็คงอยากให้เงินที่มีอยู่ “ทำงาน” ออกดอกออกผล
มากกว่าจะให้เงินนอนนิ่งเฉย ๆ
ซึ่งทางเลือกที่จะทำให้เงินของเราไม่ตกหล่นไปไหน แถมยังได้ผลตอบแทนที่ดี
ก็คือการนำเงินไปฝากกับบัญชีออมทรัพย์ที่ให้ผลตอบแทนสูง
ด้วยเหตุนี้ จึงเป็นช่องว่างที่ทางธนาคารกรุงไทยมองเห็น 
ก็เลยเป็นที่มาของบัญชี Krungthai NEXT Savings ที่มอบอัตราดอกเบี้ย 1.50% ต่อปี นั่นเอง
พอเห็นรายละเอียดข้อมูลตรงนี้ เมื่อเรานำไปเทียบกับบัญชีออมทรัพย์อื่น ๆ
ก็ต้องบอกว่า Krungthai NEXT Savings ดูโดดเด่นขึ้นมาเลยทีเดียว
เพราะหากเรา search ข้อมูลในออนไลน์เพื่อดูผลตอบแทนบัญชีออมทรัพย์ของธนาคารอื่น
จะพบว่าส่วนใหญ่ดอกเบี้ยที่ได้จะอยู่ราว ๆ 0.90 - 1.30% ต่อปี
หรือถ้ามากกว่านั้น ธนาคารก็มักจะมีข้อกำหนดหรือกฎเกณฑ์ที่รู้สึกวุ่นวาย
เช่นต้องเอาเงินไปฝากใน E-Wallet อื่น ๆ ถึงจะได้ดอกเบี้ยสูง
หรือมีการจำกัดวงเงินฝากในอัตราที่น้อยเช่น หลักแสนบาท ทำให้ถึงแม้อัตราดอกเบี้ยจะสูง
แต่ดอกเบี้ยที่ได้รับจริงต่อปี ก็จะน้อยตามวงเงินฝากที่ถูกจำกัดนั่นเอง 
ซึ่งสารพัดกฎเกณฑ์เหล่านี้ ทำให้หลายคนรู้สึกว่า เป็นอะไรที่เข้าถึงได้ยากมาก
ผิดกับบัญชี Krungthai NEXT Savings ที่ไม่มีกฎเกณฑ์อะไรมากมายให้เราต้องปวดหัว
แถมเรายังฝากเงินได้สูงสุดถึง 1 ล้านบาท เพื่อรับดอกเบี้ย 1.50% ต่อปีทันที
ทำให้ผลตอบแทนที่ได้คุ้มค่ากว่าการถูกจำกัดวงเงินฝากที่หลักแสนบาท
แต่หากฝากบัญชี Krungthai NEXT Savings เกิน 1 ล้านบาท
อัตราดอกเบี้ยก็จะเหลือ 0.50% ต่อปี
และไม่ใช่แค่ข้อเสนอที่เข้าถึงง่ายที่มาพร้อมอัตราดอกเบี้ยสูง
แต่รู้หรือไม่บัญชี Krungthai NEXT Savings สามารถเปิดบัญชีที่ไหนก็ได้
โดยไม่ต้องเดินทางไปยังสาขาให้เสียเวลา
เพียงโหลดแอปพลิเคชัน Krungthai NEXT พร้อมกับเลือกเมนูเปิดบัญชีออนไลน์
แล้วเลือกสาขาที่ต้องการเปิดบัญชี, ถ่ายภาพใบหน้าตัวเราเอง 
จากนั้นก็กรอกข้อมูลต่าง ๆ ให้ถูกต้อง พร้อมกดปุ่มยืนยัน
เมื่อเสร็จสิ้นขั้นตอนเหล่านี้ เราก็แค่เดินไปยังตู้ ATM สีเทาของทางธนาคารกรุงไทย 
ที่มีมากกว่า 3,500 ตู้ทั่วประเทศ เพื่อยืนยันตัวตน ก็เป็นอันเสร็จเรียบร้อย
 
ซึ่งเป็นการเปิดบัญชีออนไลน์ถือว่าตอบโจทย์เลยทีเดียว
โดยเฉพาะในช่วงการระบาดของโควิด 19 หลายคนเลือกลดการเดินทางไปยังที่ต่าง ๆ
นั่นแปลว่า เราเองไม่ต้องเดินทางไปที่สาขา ก็สามารถเปิดบัญชีได้ตลอด 24 ชั่วโมง 
อีกทั้งไม่ต้องกังวลว่าสมุดบัญชีจะหาย เพราะสมุดบัญชีเราก็จะอยู่ในแอปพลิเคชัน Krungthai NEXT นั่นเอง
แล้วรู้หรือไม่ หากเราเปิดบัญชี Krungthai NEXT Savings 
ผ่านแอปพลิเคชัน Krungthai NEXT วันนี้
ก็จะได้อัตราดอกเบี้ย 1.50% ต่อปี (วงเงินไม่เกิน 1 ล้านบาท) 
โดยจะจ่ายอัตราดอกเบี้ยปีละ 2 ครั้ง ก็คือเดือนมิถุนายนกับธันวาคม
ที่น่าสนใจอีกอย่างก็คือ เวลานี้ทางธนาคารกรุงไทยกำลังมีโปรโมชันดี ๆ สำหรับลูกค้า Krungthai NEXT ใหม่ (ตั้งแต่วันที่ 12 เม.ย. – 30 มิ.ย. 64) เพราะเมื่อเราเปิดบัญชี Krungthai NEXT Savings นอกจากจะได้อัตราดอกเบี้ยดี ๆ แล้วนั้น หากเราเติมเงินหรือจ่ายบิลผ่านบัญชีนี้มากกว่า 100 บาทเป็นจำนวน 2 ครั้งขึ้นไป ก็จะได้เครดิตเงินคืน 40 บาท
สรุปแล้วก็คือหากเราดาวน์โหลดแอปฯ Krungthai NEXT และเปิดบัญชี Krungthai NEXT Savings วันนี้ก็จะได้รับความคุ้มค่า 2 ต่อ เลยทีเดียว
ต่อที่หนึ่งคือ ดอกเบี้ย 1.50% ต่อปี สำหรับวงเงินฝากในบัญชีไม่เกิน 1 ล้านบาท
ต่อที่สองคือ รับเครดิตเงินคืน 40 บาท* นั่นเอง
สรุปแล้ว Krungthai NEXT Savings เป็นบัญชีที่ตอบโจทย์กับช่วงเวลานี้ที่การลงทุนมีความผันผวนสูง เพราะฉะนั้นการฝากเงินในบัญชีออมทรัพย์ที่ให้ดอกเบี้ยสูง
ก็ถือเป็นทางเลือกที่น่าสนใจ และน่าจะเป็นเหตุผลที่ทำให้บัญชี Krungthai NEXT Savings
มาแรงและกำลังได้รับความนิยมอยู่ในขณะนี้
หากใครสนใจสมัครหรืออยากได้ข้อมูลเพิ่มเติม 
#กรุงไทย #Krungthai #เงินฝาก #NEXTSavings #KrungthaiNEXT